b'\n_START_ARTICLE_\nKory\xc5\xab\n_START_PARAGRAPH_\nKoryu (en japon\xc3\xa8s \xe5\x8f\xa4\xe6\xb5\x81, Kory\xc5\xab, \'vell estil\', \'antiga escola\') \xc3\xa9s el nom que reben al Jap\xc3\xb3 les disciplines d\'arts marcials sorgides del bujutsu (o \'art de la guerra\'), que existien abans de la restauraci\xc3\xb3 Meiji._NEWLINE_Amb la restauraci\xc3\xb3 Meiji (1866), en qu\xc3\xa8 es va abolir la casta dels samurais i es va prohibir portar els dos sabres, algunes de les velles escoles d\'art militar van desapar\xc3\xa8ixer, per\xc3\xb2 moltes es van continuar practicant per tal de mantenir la tradici\xc3\xb3 i pels seus valors educatius. D\'altres, per\xc3\xb2, es van modificar amb m\xc3\xa9s profunditat, substituint l\'esperit m\xc3\xa9s purament militar per l\'esportiu o filos\xc3\xb2fic, i van donar lloc al que ara s\'anomena gendai budo (les "arts marcials modernes"), que s\xc3\xb3n considerades com a creacions posteriors a l\'era Meiji._NEWLINE_Les disciplines de koryu es poden classificar en diversos tipus, per\xc3\xb2 la m\xc3\xa9s habitual \xc3\xa9s per antiguitat o per les armes o formes de combat que estudien.'